**Vaulting Rules**


CVI1\*-2\* indulás:

* ha valaki egy versenyen egyéniben vagy párosban kvalifikálódik 1\*-ból 2\*-ba, akkor ugyanazon a versenyen elindulhat mind a két versenyszámban

CVI szervezés

* kikerült az a szabály, miszerint a definite nevezés után ha valaki nem jelenik meg, állnia kell a nevezési díjat és a bokszköltségeket
* a definite nevezés legkésőbb 4 nappal a verseny előtt meg kell, hogy történjen

**Maximum indulási lehetőségek egy ló számára:**



**Versenyruha:** MINDEN KIEGÉSZÍTŐNEK RÖGZÍTVE KELL LENNIE A VERSENYZŐ RUHÁJÁHOZ (KESZTYŰNEK IS!!!)

**Ló felszerelés: Az alátét vastagsága maximum 4cm lehet.** Ha az alátét nem megfelelő méretű, az kizárást eredményez a versenyből.

**Bírók:** Bajnokságokon a tartalék bíró is köteles részt venni az eseményen.

**Állatorvos:** Bajnokságokon az állatorvosok körét az Állatorvosi Szabályzatnak megfelelően kell meghatározni

**Orvosi ellátás:**

* a versenyszervezőknek kötelező betartani az Orvosi Irányelvekben foglaltakat
* nemzetközi versenyeken a szervező köteles orvosi ellátást biztosítani a versenyzőknek
* a vezetőbíró bármikor kizárhat a további versenyből egy olyan versenyzőt, akinek egészségi állapota nem felel meg a versenyzés követelményeinek, láthatóan vagy vélhetően súlyosan sérült
* A vezetőbíró és a Foreign Judge köteles összeülni és értékelni a versenyt a 3-4 napos versenyek idején legalább két alkalommal, a versenyt követően legkésőbb 24 órán belül, és ennek írásos jegyzőkönyvét megküldeni a FEI részére

**Eredményhirdetés**

* az eredményhirdetésen legalább az első 5, vagy a versenyszervező által kiírt számú versenyző köteles megjelenni
* AKI NEM JELENIK MEG, AZ ELVESZÍTI A HELYEZÉSÉT ÉS A KVALIFIKÁCIÓS PONTSZÁMÁT IS!!!
* a távolmaradásra engedélyt a vezetőbíró adhat indokolt esetekben

**Kötelezők**

* egyéni és csapat kötelezők Teszt 2-ben befelé leugrás helyett lengés első fele, majd lecsúszás


**Második forduló**

* gyerek kategóriában a második forduló kiírása és létszáma opcionális, a második fordulóban csak kűrt kell bemutatni

**Bírói Irányelvek**

**Levonások**

* a gyakorlatokból történő levonások nem összeadódnak, hanem súlyozottan átlagolódnak a hibák relatív fontossága alapján
* az egyes alappontok bizonyos nagyobb hibákat már tartalmaznak, ezeket nem kell újra levonni



**Ló pontszám**

* A1-A3 esetén a három alkategória átlagolt pontszáma adja az egyes pontokat
* az alpontokat nem kell kiírni, csak az átlagolt pontszámot

**Lengés első fele**

* mechanika: a test egyenes, majdnem függőleges helyzetben van, majd a mozdulat legmagasabb pontján megszakítás nélkül bicskában folytatódik. A lóval először a belső láb combjának külső része érintkezik, innen ül be a lovastornász belső ülésbe. Az arc nézhet kissé előre.
* Teszt 2, leugrás befelé: Belső ülésből a versenyző előrefele fordítja a csípőjét és a törzsét, miközben arccal előre néz. A jobb láb combja röviden érintkezik a lóval, majd a lovastornász nyújtott zárt lábbal eltolja magát a fülektől felfele és hátrafele, a lótól maximum egy patanyom távolságra a lótól befele. A versenyző elengedi a füleket és csípőszéles terpeszben landol, vállai és csípője a lóval párhuzamosak. A felsőtest kissé előredől a leérkezési fázis alatt, majd a versenyző továbbfut a lóval párhuzamosan.
  + 6 pont: a versenyző 20 fokos szöget zár be a ló hátával a fellendülés legmagasabb pontján. A test egyenes, a karok hajlítottak.
  + 5 pont: a versenyző 5 fokos, vagy annál kisebb szöget zár be a ló hátával (szinte vízszintes). A karok hajlítottak, a távolság a lótól minimális
  + 4 pont: a csípő a vállaknál hamarabb fordul
  + Levonások:
    - 1 pont ha Teszt 2-ben nem látható belső ülés a leugrás előtt
    - 1 pont ha a versenyző nem tolja el magát a hevedertől leugráskor
    - 2 pontig, ha 7-es alappont fölött a karok nem nyújtottak
    - 2 pontig ha 6-os alappont fölött, ha a csípő elfordul mielőtt a vállak és a csípő egy vízszintes vonalba kerülnének leérkezéskor

**Csapat**:

* a segítséggel végrehajtott gyakorlatok nem számítanak bele a nehézségi fokba és a gyakorlatok számába, de a levonásokba igen.
* 1-1 segített fel- és leugrás megengedett, minden továbbiért 0,5 pont levonás jár a teljes művészi pontszámból

**Művészi pontszám**

* a csapat és páros művészi pontozólap változatlan
* egyéniben megszűnik a Kreativitás és egyediség (C5) kategória
* egyéniben külön pontozólap lesz az 1\* és gyermek kategóriának
* **2\* és 3\***

|  |  |  |  |
| --- | --- | --- | --- |
| **Összeállítás 35%** | **A gyakorlatok változatossága**   * A statikus és a dinamikus gyakorlatok egyensúlya. * Gyakorlatok és átmenetek válogatása a különböző szerkezeti csoportokból. | C1 | **20%** |
| **A helyzetek változatossága**   * A gyakorlatok helyzetének változatossága a lóhoz és a gyakorlatok irányához viszonyítva. * A tér egyenletes kihasználása; a ló hátának, nyakának és farának minden területét kihasználja, beleértve a ló külső és belső oldalát is. | C2 | **15%** |
| **Koreográfia 65%** | **Az összeállítás egysége, komplexitás**   * Az átmenetek kiválasztása összhangban van a lóval. * Finom átmenetek és mozdulatok szemléltetik a kapcsolatot és a folyamatosságot. * Magas komplexitású gyakorlatok, kombinációk, átmenetek, pozíciók * A gyakorlatok kontrollálásának és összekötésének képessége instabil egyensúlyi helyzetben. A mozgás szabadsága. | C3 | **35%** |
| **A zene előadása**   * Beleélés, elkötelezettség a zenei koncepció iránt * A zene magával ragadó előadása * Változatos gesztusok és kifejezések, összhangban a változó zenei elemekkel. * Komplex testbeszéd, többirányú gesztusok és mozdulatok. | C4 | **30%** |

* **1\* és gyerek kategória**

|  |  |  |  |
| --- | --- | --- | --- |
| **Összeállítás 55%** | **A gyakorlatok változatossága**   * A statikus és a dinamikus gyakorlatok egyensúlya. * Gyakorlatok és átmenetek válogatása a különböző szerkezeti csoportokból. | C1 | **30%** |
| **A helyzetek változatossága**   * A gyakorlatok helyzetének változatossága a lóhoz és a gyakorlatok irányához viszonyítva. * A tér egyenletes kihasználása; a ló hátának, nyakának és farának minden területét kihasználja, beleértve a ló külső és belső oldalát is. | C2 | **25%** |
| **Koreográfia 45%** | **Az összeállítás egysége, komplexitás**   * Az átmenetek kiválasztása összhangban van a lóval. * Finom átmenetek és mozdulatok szemléltetik a kapcsolatot és a folyamatosságot. * A gyakorlatok kontrollálásának és összekötésének képessége instabil egyensúlyi helyzetben. A mozgás szabadsága. | C3 | **35%** |
| **A zene előadása**   * Beleélés, elkötelezettség a zenei koncepció iránt * A zene magával ragadó előadása * Változatos gesztusok és kifejezések, összhangban a változó zenei elemekkel. * Komplex testbeszéd, többirányú gesztusok és mozdulatok. | C4 | **10%** |

* hajlékonysági elemnek számít minden olyan gyakorlat, ami a felsőtest, csípő és lábak hajlékonyságát bizonyítja

**Technikai kűr**

* a technikai gyakorlatból történő esés 0 pontot eredményez a technikai elemre, de egyéb levonás nem történik a kivitelből
* Bátorugrásból hátraállás – az állást csak 2 vágtaugrásig kell kitartani
* megszűnik: hátra fekvőtámasz, bukfenc felugrás

Alkarállás (erő)

Mechanika:

A gyakorlat fejjel lefelé állás egy alkar és egy kéz által támasztva, melyben a versenyző teste közel 90 fokos szöget zár be a ló hátának vízszintes vonalával.

A két kéz a két hevederfület fogja, a súlyt főleg az alkaron támaszkodó kéz tartja, egyenletesen elosztva a fül és a könyök között, az alkar teljes egészében az alátéten nyugszik. A másik kar könyöke közel függőleges helyzetben áll a támasztó kéz fölött, amely a hevederfül tetejét fogja. A lovastornász a gyakorlatot végrehajthatja arccal kifelé, vagy befelé is. Ha a gyakorlatot a jobb alkaron hajtja végre, a mellkasa a kör közepe felé fordul, ha a bal alkarok, akkor a körből kifelé. A lovastornász vállának és csípőjének vonala párhuzamos a ló hosszanti tengelyével. A fej a versenyző hosszanti tengelyének meghosszabbítása. A lábak nyújtott, zárt pozícióban vannak a legmagasabb pontszám elérése érdekében. Ha a lábak bármilyen más helyzetben vannak, a legmagasabb adható alappont 8 (lásd: levonások).

A gyakorlatot 4 vágtaugrásig kell kitartani. A számolás a lábak statikus pozíciójának elérésekor kezdődik.

* Ha a lábak nyújtott, zárt pozícióban vannak, a legmagasabb adható pont 10.
* Ha a lábak nyitottak, de a versenyző statikus pozícióban megtartja őket, a legmagasabb adható pont 8 (lásd: levonások, 2 pont levonás).

A gyakorlat lényege:

* Harmónia a lóval
* Egyensúly és testtartás

Alappontok

|  |  |
| --- | --- |
| 10 | A test hossztengelye egyenes, a test stabil a vállaktól a lábfejekig, közel függőleges pozícióban. A karok támasztanak, miközben átveszik a ló vágtájának mozgását. A térdek, sarkak és lábujjak zártak és nyújtottak. A csípő, térdek és lábfejek kifelé/befelé néznek a gyakorlat kivitelezési irányától függően. |
| 9 | A test vonala kissé megtörik.   * A csípő vonala kissé túlfeszített vagy megereszkedik, kis mozgás látható az egész testen. |
| 7 | A test vonala láthatóan megtörik.   * A derék kissé beesik/ a csípő megereszkedik, az egész test látható mozgásban van. * A csípő kissé hajlított, a test nem függőleges |
| 5 | A test vonala megtörik   * Homorít * A csípő láthatóan hajlított, a test nem függőleges * a csípő vonala láthatóan megereszkedik, az egész test láthatóan mozog |

Levonások

|  |  |
| --- | --- |
| 1 pontig | A lábak nem zártak az egész gyakorlat alatt (látható a törekvés a zárt lábakra, azok csak egy pillanatra nyílnak szét) |
| 1 pont | Minden hiányzó vágtaugrásért |
| 2 pont | A lábak statikus, nem zárt pozícióban. |
| 3 pont | A kéz nem a hevederfül tetejét fogja. |

Felugrás vállállásba hátrafelé (ugróerő)

(Bemutatható felugrásként vagy ülésváltásként, kifele vagy befele)

Mechanika

A felugrás hátrafelé vállállásba egy talajról induló gyakorlat, melyben az ugrás páros lábról, előrefele forduló pozícióból történik. A kezek egy fület fognak. A térdek, sarkak és lábujjak szorosan zárva maradnak az elrugaszkodás pillanatától kezdve. Az emelkedés első fázisa alatt a tömegközéppont függőlegesen elmozdul a talajtól, a lábak zsugor helyzetben vannak. Az emelkedés során a vállak a ló háta felé mozdulnak, a csípő a vállak fölé emelkedik. A lóhoz közelebb eső váll puhán leérkezik a ló hátára, miközben a csípő tovább mozog fölfelé. A folyamatos mozdulat közben egy kéz átfog a másik hevederfülre, így a kezek mostmár két külön fület fognak. A váll leérkezése után a test azonnal kinyúlik a zsugor pozícióból, a csípő, térdek, lábfejek felfelé nyúlnak. A versenyző vállai párhuzamosak maradnak a ló vállának tengelyével. A versenyző mellkasa a ló nyaka felé fordul. Mindkét felkar szorosan a test mellé zárul. A végső pozíció vállállás hátrafelé a ló hátán. Ezt a pozíciót az ugró fázis megkezdésétől számított harmadik vágtaugráson belül kell elérni. A gyakorlatot a végső pozícióban zárt lábbal legalább két vágtaugrásig kell megtartani.

A gyakorlat lényege

* Harmónia a lóval
* A mozgás és leérkezés koordinációja

Alappontok

|  |  |
| --- | --- |
| 10 | * Folyamatos mozdulat, látható tömegközéppont-emelkedés, puha leérkezéssel a ló hátára három vágtaugráson belül. A vállállás hátrafelé legalább 2 vágtaugrásig megtartva. |
| 8 | * A tömegközéppont nem emelkedik azonnal. * A versenyző a váll alsó részére érkezik, onnan mozdul a vállállás pozícióba. |
| 7 | * A gyakorlat 4 vágtaugrás alatt fejeződik be. |
| 5 | * A vállállás nyitott lábakkal kerül végrehajtásra. * A gyakorlat 5 vágtaugrás alatt fejeződik be. |
| 4 | * A versenyző lábai láthatóan szétnyílnak a gyakorlat alatt. * A gyakorlat több, mint 5 vágtaugrás alatt fejeződik be. |
| 3 | * A végső pozíciót oldalt fekvésbe felugrásból éri el a versenyző. |
| 0 | * A versenyző a hátával érkezik a ló hátára, vagy leér a hevederre vagy a ló nyakára a vállállás pozíció előtt. * A versenyző vállfüggésbe érkezik a vállállás elérése előtt. |

Levonások

|  |  |
| --- | --- |
| 1 pontig | * A felkarok eltávolodnak a felsőtesttől (gyakorlat alkaron kivitelezve) * A lábak nem zsugor helyzetben vannak az ugrás alatt * Vállállás helyzetben a váll és a csípő nem párhuzamos a ló vállának tengelyével * Heveder pillanatnyi érintése az egyensúly megtartása érdekében |
| 1 pont | * minden hiányzó vágtaugrásért (C betű) * Mindkét fül fogása a kezdetektől |
| 2 pontig | * A versenyző lábai szétnyílnak a felugrás során * A csípő megérinti a lovat vagy a hevedert az ugrás alatt |
| 3 pont | * A végső pozíció megvalósul, de nincs kitartva egy vágtaugrásig * Gyakorlat összeomlása |

* Bajnokságokon a bírói testület minden esetben 8 főből kell, hogy álljon!

Code of points

**Statikus gyakorlatok**

E – prince térdelés a hátán, láb nincs a fülben

M – prince térdelés a farán, láb nincs a fülben

D – tarkóállás a hátán egy kézzel tartva a hevederen vagy az alátéten

R – tarkóállás a nyakán egy kézzel tartva

M – terpesz ülőtartás a fülben előre vagy hátra

D – terpesz ülőtartás a fülön előre vagy hátra

R – terpesz ülőtartás bármilyen irányba, mindkét tenyér az alátéten

M – támasz arccal előre vagy oldalra, egy kéz a fülben, a másik kéz a fülön, egy láb nyújtott

D – támasz a fülön bármilyen irányban terpeszben, egy kéz a fülben, a másik kéz a fülön

D – támasz arccal előre vagy oldalra, egy kéz az alátéten, másik a fülön

R – támasz bármilyen irányban, mindkét kéz az alátéten (nincs kapcsolat a hevederrel)

D – zárt lábas támasz előre, egy kéz a fülben, a másik kéz a fülön

R – zárt lábas támasz bármilyen irányban a fülön, a lábak egyenesek, zártak, a test párhuzamos a talajjal

**Ugrások**

Maximum 90 fokos fordulattal

* 30 cm emelkedés alatt minden irányú ugrás E vagy M
* 30cm-es emelkedés fölött minden irányú ugrás M vagy D
* minden faron kivitelezett ugrás eggyel magasabb nehézségi fokú, a leérkezés pozíciójától függően

Legalább 180 fokos fordulattal

* minden előrefele befejeződő ugrás 30cm alatti emelkedéssel M
* minden előrefele befejeződő ugrás 30cm feletti emelkedéssel D
* minden nem előrefele befejeződő ugrás 30cm alatti emelkedéssel D
* minden nem előrefele befejeződő ugrás 30cm feletti emelkedéssel R

Teljes fordulat

* 30cm alatti emelkedés D, az érkezési pozíciótól függően
* 30cm feletti emelkedés R, az érkezési pozíciótól függően

R – faráról indított, farára állásba érkező ugrás teljes fordulattal

**Más dinamikus gyakorlatok**

D – erőemelés ülőtartásból kézenállásba, a fülekben fogva, csak a kéz által támasztva

R – erőemelés ülőtartásból kézenállásba a fülek tetején fogva, csak a kéz által támasztva

D – kiszúrás, amely nem éri el a kézenállás pozíciót

R – kiszúrás, eléri a kézenállás pozíciót

**Felugrások**

D – állóspárgába felugrás előrefele, láb vízszintes fölött